section_heading: Zemljopis
paragraph_text: Općina Bukovlje smještena je na kontaktnom području pobrđa - južnih obronaka Dilj gore i savske ravnice, gdje su uz prometne pravce nastala naselja. Područjem općine prolazi više državnih i županijskih cesta. U smjeru istok – zapad dodiruje ju s južne strane autocesta A3, a na zapadnom rubu državna cesta D53. Za veze s okolnim područjima vrlo je važna županijska cesta Ž4202 koja spada u najvažnije županijske prometnice smjera istok – zapad.